אליפות וימבלדון 1951

אליפות וימבלדון 1951 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

כמו בשנים הקודמות, טניסאי ארצות הברית זכו ברוב התארים. דוריס הארט (ארצות הברית) זכתה ב-3 תארים.

התחרות
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

 פרנק סג'מן (), הודח ברבע הגמר
 ירוסלב דרובני ( מצרים), ערק מצ'כוסלובקיה הקומוניסטית), הודח בסיבוב השלישי
 ארתור לרסן (), הודח ברבע הגמר
 באדג' פאטי (), מנצח תחרות 1950, הודח בסיבוב השני
 הרברט פלם (), הודח בחצי הגמר
 דיק סוויט (), ניצח בתחרות
 קן מקגרגור (), הפסיד במשחק הגמר
 אריק סטרג'ס ( דרום אפריקה), הודח ברבע הגמר
 גרדנר מלוי (), הודח בסיבוב השלישי
 לנארט ברגלין (), הודח ברבע הגמר

במשחק הגמר, דיק סוויט (ארצות הברית), נפגש עם קן מקגרגור (אוסטרליה) וניצח אותו ב-3 מערכות. באותה שנה הוא ניצח גם באליפות אוסטרליה הפתוחה.

תחרות הנשים
בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
שמאל|ממוזער|180px|דוריס הארט, מנצחת תחרות הנשים
 לואיז ברוף (), מנצחת תחרות 1948-1950, הודחה בחצי הגמר
 מרגרט אוסבורן דופונט (), מנצחת תחרות בשנת 1947, הודחה ברבע הגמר
 דוריס הארט (), ניצחה בתחרות
 שירלי פריי (), הפסידה במשחק הגמר
 בברלי בקר (), הודחה בחצי הגמר
 פטרישה טוד (), לא השתתפה במשחקים
 ננסי צ'אפי (), הודחה ברבע הגמר
 ג'יין סמית' (), הודחה ברבע הגמר

במשחק הגמר דוריס הארט (ארצות הברית) ניצחה את שירלי פריי, גם היא מארצות הברית, בשתי מערכות.

תחרות זוגות גברים
בתחרות השתתפו 64 זוגות. מנצחי התחרות בשנת 1950 ג'ון ברומיץ' ואדריאן קויסט (אוסטרליה) לא השתתפו. 4 זוגות דורגו:

 קן מקגרגור ופרנק סג'מן (), ניצחו בתחרות
 גרדנר מלוי ודיק סוויט (), הודחו בחצי הגמר
 הרברט פלם וארתור לרסן (), הודחו בסיבוב הראשון
 ירוסלב דרובני ( מצרים) ואריק סטארגס ( דרום אפריקה), הפסידו במשחק הגמר

במשחק הגמר קו מקגרגור ופרנק סג'מן מאוסטרליה שיחקו נגד ירוסלב דרובני (מצרים) ואריק סטארגס (דרום אפריקה) וניצחו אותם ב-5 מערכות. באותה שנה הזוג ניצח גם באליפות אוסטרליה הפתוחה, באליפות צרפת הפתוחה ובאליפות ארצות הברית הפתוחה ובכך זכו ב-4 תוארי גראנד סלאם בתחרות זוגות הגברים במהלך שנת 1951. מאז אף זוג גברים לא הצליח לחזור על הישג זה. הכי קרובים היו בוב ומייק בריאן שהצליחו לחזור על הישג זה במהלך שנתיים 2012-13.

תחרות זוגות נשים
בתחרות השתתפו 48 זוגות. 4 זוגות שכללו רק טניסאיות מארצות הברית קיבלו דירוג:

 לואיז ברוף ומרגרט אוסבורן דופונט (), מנצחות תחרות 1946, 1948-1950, הפסידו במשחק הגמר
 שירלי פריי ודוריס הארט (), ניצחו בתחרות
 ברברה דייווידסון ובטי רוזנקואסט (), הודחו בחצי הגמר
 בברלי בקר וננסי צ'אפי (), הודחו בחצי הגמר

במשחק הגמר שירלי פריי ודוריס הארט וניצחו את מנצחי התחרות בשנים האחרונות לואיז ברוף ומרגרט אוסבורן דופונט בשתי מערכות. בכך הן זכו בתחרות זו בפעם הרביעית. באותה שנה הזוג ניצח גם באליפות ארצות הברית הפתוחה ובאליפות צרפת הפתוחה.

תחרות זוגות מעורבים
בתחרות השתתפו 80 זוגות. 4 זוגות קיבלו דירוג:

 אריק סטרג'ס ( דרום אפריקה) ולואיז ברוף (), מנצחי תחרות 1950, הודחו בחצי הגמר
 פרנק סג'מן () ודוריס הארט (), ניצחו בתחרות
 קן מקגרגור () ומרגרט אוסבורן דופונט (), הודחו בחצי הגמר
 סוון דוידסון () ושירלי פריי (), הודחו בחצי הגמר

במשחק הגמר פרנק סג'מן (אוסטרליה) ודוריס הארט (ארצות הברית) ניצחו בשתי מערכות את מרווין רוז וננסי בולטון (אוסטרליה) שלא היו מדורגים. באותה שנה הזוג ניצח גם באליפות ארצות הברית הפתוחה ובאליפות צרפת הפתוחה.

קישורים חיצוניים
 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

קטגוריה:אליפויות וימבלדון
וימבלדון
קטגוריה:1951 בממלכה המאוחדת